EkBass/fiwiki-20250220-pages-articles huggingface dataset:
Jesse Väisänen

Jesse Väisänen (s. 17. toukokuuta 1988 Kajaani) on suomalainen pesäpalloilija. Väisänen edusti urallaan Superpesiksessä Sotkamon Jymyä ja Puijon Pesistä. Sotkamon Jymyssä pelatessaan Väisänen saavutti yhden SM-kullan kaudella 2006. Hän pelasi urallaan yhden A-poikien Itä-Länsi-ottelun ja kaksi B-poikien Itä- Länsi-ottelua. Väisänen pelasi urallaan 44 Superpesiksen runkosarjan ottelua. Näissä hän löi yhden kunnarin ja neljä tavallista juoksua, toi 14 juoksua ja keräsi 119 kärkilyöntipistettä. Väisänen pelasi urallaan kaksi Superpesiksen ylemmän loppusarjan ottelua. Väisänen pelasi urallaan 16 Superpesiksen alemman loppusarjan ottelua. Näissä hän löi yhden tavallisen juoksun, toi kymmenen juoksua ja keräsi 63 kärkilyöntipistettä. https://www.pesis.fi/wp- content/uploads/2021/02/Väisänen-Jesse.xlsx Jesse Väisänen on ollut töissä valtion sijoitusyhtiö Solidiumissa, jossa hänet tuomittiin törkeästä sisäpiiri­tiedon väärin­käytöstä.https://www.e-julkaisu.fi/solidium/annual_report-2019/pdf/Solidium_annualreport_2019_v2.pdf == Lähteet == https://www.hs.fi/talous/art-2000008987861.html https://www.e-julkaisu.fi/solidium/annual_report-2019/pdf/Solidium_annualreport_2019_v2.pdf Luokka:Suomalaiset pesäpalloilijat Luokka:Vuonna 1988 syntyneet Luokka:Elävät henkilöt
Hyvinkään opisto

Hyvinkään opisto (entiseltä nimeltään Hyvinkään kansalaisopisto) on vuonna 1927 perustettu kansalaisopisto Hyvinkäällä. Opistossa on vuosittain tarjolla yli 500 kurssia muun muassa kielissä, kädentaidoissa, musiikissa, taiteessa ja liikunnassa.https://www.visithyvinkaa.fi/fi-FI/page/608677bece2f623b3a83be72 Lukuvuoden aikana kurssilaisia on yli 7 500. Opistoa ylläpitää Hyvinkään kaupunki, mutta se on avoin myös lähiseutujen asukkaille.https://www.hyvinkaa.fi/opisto/hyvinkaan-opisto-pahkinankuoressa/ Opiston rehtori on terveystieteiden maisteri Johanna Taruma.https://www.hyvinkaa.fi/opisto/hyvinkaan-opisto- pahkinankuoressa/yhteystiedot-ja-vastuualueet/ Hyvinkään opisto on toiminut alkuvuodesta 2021 alkaen Kipinä-talossa Hangonsillassa. Samassa rakennuksessa toimii Hyvinkään lukio.https://www.hyvinkaa.fi/opisto/kipina/ Aiemmin opisto on toiminut Aseman koulussa sekä Laurea-ammattikorkeakoulun kanssa yhteisessä kiinteistössä Helenenkadulla.https://docplayer.fi/25797689-Hyvinkaan- opisto-90-v-opinto-ohjelma.html ==Lähteet== ==Aiheesta muualla== *Opiston verkkosivut Luokka:Hyvinkää Luokka:Hyvinkään oppilaitokset Luokka:Kansalais- ja työväenopistot
Talvisilta (Hyvinkää)

Talvisilta on Hyvinkään kaupunginosa, joka sijaitsee Sveitsin luonnonpuiston länsipuolella noin kaksi kilometriä ydinkeskustasta länteen. Talvisilta rajautuu lännessä valtatiehen 3 ja etelässä Hiiltomon teollisuusalueeseen. Talvisillassa on toiminut lähikauppa ja anniskeluravintola.http://www.hyvinkaakuvat.com/paikkasivut/talvisilta.htm Siellä toimivat myös Talvisillan päiväkoti ja Talvisillan koulu, jossa on alkuopetusta 1. ja 2. luokille.https://www.hyvinkaa.fi/kasvatus-ja- koulutus/perusopetus/peruskoulut/harkavehmaan-koulu/talvisillan-koulu- luokat-1-2/ Lisäksi Talvisillassa toimii nuorisotalo. Talvisillan-Nummisillan alueella sijaitsee kolme puistoa: Talvisillanpuisto, Leivonpuisto ja Puttaanpuisto.https://kartta.hyvinkaa.fi/ Kaupunginosaa palvelee Hyvinkään Liikenteen paikallisbussilinja 3, jonka reitti on kulkee Veikkarista Talvisillan kautta rautatieasemalle.https://www.hyvinkaanliikenne.fi/wp- content/uploads/2021/09/Karttajuliste_talvi_21-22_netti.pdf == Lähteet == Luokka:Hyvinkään kaupunginosat
Somalimaan parlamenttivaalit 2021

Somalimaan vuoden 2021 parlamenttivaalit pidettiin 31. toukokuuta. Niissä valittiin edustajat maan 82-paikkaiseen parlamentin edustajainhuoneeseen. Samassa yhteydessä pidettiin myös kunnallisvaalit. == Taustat ja vaalijärjestelmä == Somalimaa on yksipuolisesti itsenäiseksi julistautunut valtio, eikä se ole yksikään YK:n jäsenvaltio ole tunnustanut sitä itsenäiseksi. Viimeisimmät parlamenttivaalit pidettiin vuonna 2005. Syynä on ollut muun muassa kiista siitä, mitkä kolme puoluetta osallistuvat vaaleihin, presidentinvaalien priorisointi ja vaalilakien säätäminen. Huolimatta maan diplomaattisesta eristyksestä ja ongelmista Somalimaan katsotaan olevan osittain vapaa maa. Faisal Ali Warabe kertoi lähtevänsä vaaleihin rikkoakseen maan klaanijärjestelmän. Hänen vaalilupauksiinsa kuuluivat muun muassa ylähuoneen lakkauttaminen, koska sen jäseniä ei valita vaaleilla. Äänioikeutettuja olivat kaikki vähintään 15-vuotiaat kansalaiset. == Tulokset == Puolue Äänet Osuus (%) Paikat Waddani 258 658 37,22 31 Kulmiye 256 524 36,91 30 UCID 179 735 25,86 21 Lähde: Vaalien jälkeen Waddani ja UCID ilmoittivat aloittavansa yhteistyöneuvottelut. Yksikään 13 ehdolla olleesta naisesta ei tullut valituksi. == Lähteet == Luokka:Vuoden 2021 vaalit Luokka:Somalimaan politiikka
Veikkari

Veikkari on Hyvinkään kaupunginosa. Se sijaitsee valtatie 3:n välittömässä läheisyydessä noin kolmen kilometrin päässä Hyvinkään keskustasta. Veikkarissa sijaitsee lukuisia etenkin autoalan yrityksiä. Veikkarin länsiosassa on pientaloja ja kaupunginosan länsipuolella sijaitsevat Hyvinkään sairaala ja laaja Sonninmäen metsäalue. Sen eteläpuolella sijaitsee Hyvinkäänkylän kaupunginosa ja pohjoispuolella Nummenkärjen kaupunginosa ja Hiiltomon teollisuusalue. Veikkari on saanut nimensä entisen maanomistajan Veikko Piekkarin nimestä.http://www.hyvinkaakuvat.com/paikkasivut/nummenkarki_veikkari.htm Veikkarin ja Hyvinkään rautatieaseman välillä liikennöi Talvisillan kautta kulkeva Hyvinkään Liikenteen paikallisbussilinja 3.https://www.hyvinkaanliikenne.fi/wp- content/uploads/2021/09/Karttajuliste_talvi_21-22_netti.pdf == Lähteet == Luokka:Hyvinkään kaupunginosat
Nummenkärki

Nummenkärki on Hyvinkään kaupunginosa. Se sijaitsee noin kolme kilometriä Hyvinkään keskustasta länteen valtatie 3:n varrella. Nummenkärjessä sijaitsee useita autoalan yrityksiä, Hiiltomon teollisuusalue sekä pientalovaltainen asuinalue. Kaupunginosaa halkoo Helletorpankatu. Nummenkärjessä toimi tiilitehdas vuosina 1945–2007.http://www.hyvinkaakuvat.com/paikkasivut/nummenkarki_veikkari.htm Nummenkärki rajautuu pohjoisessa Talvisillan kaupunginosaan, idässä Kirjavaantolppaan ja etelässä Veikkariin. Sitä palvelee Hyvinkään Liikenteen paikallisbussilinja 3.https://www.hyvinkaanliikenne.fi/wp- content/uploads/2021/09/Karttajuliste_talvi_21-22_netti.pdf == Lähteet == Luokka:Hyvinkään kaupunginosat
Aaronsohnia

Aaronsohnia on asterikasveihin kuuluva pieni kasvisuku. Siihen kuuluu kaksi lajia, joita esiintyy Afrikassa ja Aasiassa. Tyyppilaji Aaronsohnia factorovskyi esiintyy Israelista Irakiin ja Saudi-Arabiaan. Toinen laji Aaronsohnia pubescens, joka on alun perin kotuloihin sijoitettu, esiintyy Pohjois-Afrikassa, Kanariansaarilla ja Saudi-Arabiassa. Suku Aaronsohnia on nimetty vuonna 1927 kasvitieteilijä Aaron Aaronsohnin (1876–1919) mukaan. == Lähteet == Luokka:Asterikasvit
Kuumola (Hyvinkää)

Kuumola on Hyvinkään kaupunginosa. Se sijaitsee valtatie 3:n varrella ja siellä on paikallisesti merkittävä yrityskeskittymä, johon kuuluvat Sveitsin portaaliksihttps://www.hyvinkaa.fi/asuinymparisto-ja- rakentaminen/tontit/yritys-ja-teollisuustontit/sveitsin-porttaali/ kutsuttu yritysalue sekä Hyvinkään ABC-asema. Alueella toimivat ABC-aseman lisäksi muun muassa Lidl, Jysk, Musti ja Mirri sekä K-Rauta. Kuumolan läpi kulkee Hyvinkään ja Kytäjän välinen Kytäjäntie (tie 1361). Kuumolassa ei juuri ole asutusta, mutta siellä sijaitsee Vanhanmyllyn siirtolapuutarha. Vantaanjoki virtaa Kuumolan läpi. Kuumola on saanut nimensä kaupunginosassa toimivan Kuumolan maatilan mukaan.https://www.hyvinkaakuvat.com/paikkasivut/kuumola_vanhamylly.htm Kaupunginosassa ei ole joukkoliikennettä, mutta sen läheisyydessä kulkee Hyvinkään Liikenteen paikallisbussilinja nro 3, joka yhdistää Veikkarin ja Hyvinkään rautatieaseman. == Lähteet == Luokka:Hyvinkään kaupunginosat
Cineraria

Cineraria on asterikasveihin kuuluva kasvisuku, jossa on 48 lajia. Se on kuvattu Carl von Linnén Species Plantarumin toisessa painoksessa 1763. Cineraria-lajeja esiintyy Afrikan etelä- ja itäosassa, Madagaskarissa ja Arabiassa. Suvun kasvit ovat yksi- tai monivuotisia ruohoja tai pensaita. Niillä on keltakukkaiset mykerökukinnot, jotka muistuttavat lähisukuisia villakoita. Muita lähekkäisiä sukuja, joihin suvun aiempia lajeja on siirretty, ovat muun muassa mehisilmät, peijavillakot ja sineraariat. == Lähteet == Luokka:Asterikasvit
Heliamphora

Heliamphora on tötterökasveihin kuuluva lihansyöjäkasvisuku, jossa on 18–23 lajia. Ne ovat ruohoja, joilla on ruusukkeena kannumaisia ruuansulatusnesteen täyttämiä pyyntilehtiä. Lehden lusikkamaisessa yläkärjessä sijaitsee mesinystyjä, joiden erite houkuttelee hyönteisiä kannun ylle. Heliamphora- sukuun kuuluu suurin osa heimon lajeista ja ne ovat kehittyneet yhteisestä kantamuodosta Yhdysvalloissa ja Kanadassa esiintyvien tötteröiden kanssa. Suvun kasvit esiintyvät luonnonvaraisina Etelä-Amerikassa Guyanan ylängöllä, enimmäkseen Etelä-Venezuelassa ja osa myös Guyanassa tai Pohjois- Brasiliassa.Angiosperm Phylogeny Website: Sarraceniaceae Viitattu 14.1.2022. == Lähteet == Luokka:Tötterökasvit
Martinlehto

Martinlehto on Hyvinkään kaupunginosa. Se sijaitsee Martin kaupunginosan eteläpuolella Hangon ja Mäntsälän välisen valtatie 25:n varrella. Martinlehto kuuluu Hyvinkään uusimpiin kaupunginosiin, sillä sen rakentaminen aloitettiin 2000-luvun alussa.http://www.hyvinkaakuvat.com/paikkasivut/martinlehto.htm Siellä sijaitsee sekä pientaloasutusta että yritystoimintaa. Etäisyys Hyvinkään keskustaan on noin 2,5 kilometriä.https://www.hyvinkaa.fi/asuinymparisto-ja- rakentaminen/tontit/yritys-ja-teollisuustontit/martinlehto/ Lännessä Martinlehto rajatuu päärataan. Martinlehdon kautta kulkee Hyvinkään Liikenteen paikallisbussilinja 5. Se yhdistää kaupunginosan Tapainlinnan, Martin, Rääkänpään ja Tehtaan kautta Hyvinkään rautatieasemaan.https://www.hyvinkaanliikenne.fi/wp- content/uploads/2021/05/Reittikartta_kesa21_v2_netti.pdf == Lähteet == Luokka:Hyvinkään kaupunginosat
Jarkko Meriläinen

Jarkko Meriläinen (s. 4. helmikuuta 1975 Kajaani) on suomalainen pesäpalloilija. Meriläinen edusti urallaan Superpesiksessä Imatran Pallo- Veikkoja, Sotkamon Jymyä, Ulvilan Pesä-Veikkoja ja Kouvolan Pallonlyöjiä. Sotkamon Jymyssä pelatessaan Meriläinen saavutti yhden SM-kullan kaudella 1997. Meriläinen pelasi urallaan yhden A-poikien Itä-Länsi-ottelun. Hän pelasi ulkokentällä kolmospolttajana. Meriläinen pelasi urallaan 157 Superpesiksen runkosarjan ottelua. Näissä hän löi kahdeksan kunnaria ja 36 tavallista juoksua, toi 124 juoksua ja keräsi 626 kärkilyöntipistettä. Meriläinen pelasi urallaan 21 Superpesiksen ylemmän loppusarjan ottelua. Näissä hän löi kolme tavallista juoksua, toi kuusi juoksua ja keräsi 57 kärkilyöntipistettä. Meriläinen pelasi urallaan 18 Superpesiksen alemman loppusarjan ottelua. Näissä hän löi yhden kunnarin ja neljä tavallista juoksua, toi 17 juoksua ja keräsi 78 kärkilyöntipistettä. https://www.pesis.fi/wp- content/uploads/2021/01/Meriläinen-Jarkko.xlsx == Lähteet == Luokka:Suomalaiset pesäpalloilijat Luokka:Vuonna 1975 syntyneet Luokka:Elävät henkilöt
Tummajuovamullo

Tummajuovamullo (Upeneus tragula) on mullojen (Mullidae) heimoon kuuluva meri- ja murtovesissä elävä kalalaji. == Koko ja ulkonäkö == Tummajuovamullo voi kasvaa korkeintaan 25 senttimetrin mittaiseksi. Pään ja ruumiin pohjaväritys on valkoinen tai beige punaisilla, ruskeilla tai mustilla täplillä. Kaikissa evissä on punaisia, ruskeita tai mustia juovia. Lajilla on kylkiviivallaan 28–31 suomua. Viiksisäikeet ovat yleensä keltaiset ja 13–21 millimetrin mittaiset. Tummajuovamullolla on selkäevässään kahdeksan piikkiruotoa ja yhdeksän pehmeää ruotoa. Peräevässään sillä on yksi piikkiruoto ja kuusi pehmeää ruotoa. == Levinneisyys ja elinympäristö == Tummajuovamulloa tavataan itäiseltä Intian valtamereltä läntiselle Tyynellemerelle. Sen levinneisyys ulottuu Andamaaneilta itäiseen Australiaan sekä Japaniin ja Uuteen- Kaledoniaan. Tummajuovamullo on pääasiassa merikala, mutta lajia on tavattu myös jokien alajuoksuilta. Sen elinympäristöä ovat lahdet, laguunit, estuaarit ja koralliriuttojen lähistöt. Laji käyttää viiksisäikeitään kaivamiseen. Tummajuovamullo saavuttaa sukukypsyyden keskimäärin 10,2 senttimetrin mittaisena. Kansainvälinen luonnonsuojeluliitto IUCN on luokitellut tummajuovamullon elinvoimaiseksi lajiksi. == Lähteet == Luokka:Mullot
Mäkivehkoja

Mäkivehkoja on Hyvinkään kaupunginosa. Se sijaitsee noin kolme kilometriä kaupungin keskustasta etelään. Kaupunginosa rajautuu lännessä Vehkojaan, pohjoisessa Kruununpuistoon, idässä Hakalaan ja Hakakallioon ja etelässä valtatie 25:een, joka erottaa Mäkivehkojan Metsäkaltevan kaupunginosasta ja Kittelästä. Mäkivehkojalla sijaitsee runsaasti sekä yritysten toimitiloja (etenkin Mäkimutilan teollisuusalueellahttps://www.hyvinkaakuvat.com/paikkasivut/makivehkoja.htm) että pientaloasutusta. Mäkivehkojalle ei ole säännöllistä paikallisliikennettä. Lähimmät paikallisbussipysäkit sijaitsevat läheisessä Hakalan kaupunginosassa (Hyvinkään Liikenteen linja nro 4https://www.hyvinkaanliikenne.fi/wp- content/uploads/2021/05/Reittikartta_kesa21_v2_netti.pdf ). == Lähteet == Luokka:Hyvinkään kaupunginosat
Orostachys

Orostachys on maksaruohokasveihin kuuluva kasvisuku, jossa on kaksitoista lajia. Ne esiintyvät Keski- ja Itä-Aasiassa, kaksi lajia (O. spinosa ja O. thyrsiflora) esiintyy myös Venäjän Euroopan puolisessa osassa. Suvun kasvit kasvavat tyypillisesti vuoristoissa kivialustalla. Ne muodostavat möyheälehtisiä ruusukkeita, joiden keskeltä kohoaa korkea tähkämäinen kukinto, jonka lakastuttua lehtiruusuke kuolee. Kasvutapa muistuttaa mehitähtiä, mutta Orostachys on lähempää sukua aasialaisille maksaruohoille. == Lajit == * Orostachys boehmeri * Orostachys cartilaginea * Orostachys chanetii * Orostachys fimbriata * Orostachys gorovoii * Orostachys japonica * Orostachys malacophylla * Orostachys maximowiczii * Orostachys minuta * Orostachys paradoxa * Orostachys spinosa * Orostachys thyrsiflora == Lähteet == Luokka:Maksaruohokasvit
Kallionoppo

Kallionoppo on Hyvinkään kaupunginosa, joka sijaitsee noin 7 kilometriä Hyvinkään keskustan eteläpuolella Valtatie 3:n varrella.https://www.hyvinkaa.fi/asuinymparisto-ja-rakentaminen/tontit/yritys- ja-teollisuustontit/kallionoppo/ Kallionopossa toimii lähinnä teollisuusyrityksiä ja varastoja, mutta sen länsipuolella sijaitsee pientalovaltainen noin 1 000 asukkaan Nopon kylä. Kallionopon ja Nopon välissä toimii myös Nopon koulu. Kallionopon länsipuolelta kulkee tavaraliikenteen käytössä oleva Hanko–Hyvinkää-rata. == Lähteet == Luokka:Hyvinkään kaupunginosat
Jere Marttila

Jere Marttila on suomalainen muusikko. Marttila on tunnettu Haloo Helsinki!-yhtyeen toisena kitaristina. Marttila on kirjoittanut myös Haloo Helsingin melodioita yhdessä yhtyeen toisen kitaristin Leo Hakasen kanssa. Toisensa lapsesta asti tunteneet Marttila ja Hakanen vaikuttavat myös kahdestaan STEREO-nimisessä elektro-pop-yhtyeessä. == Lähteet == Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Nikolai Astrup (poliitikko)

Nikolai Eivindssøn Astrup (s. 12. kesäkuuta 1978 Oslo) on norjalainen oikeistopuolueen poliitikko. Hän toimi Solbergin hallituksessa kehitysapuministerinä (2018–2019), digitalisaatioministerinä (2019–2020) ja kuntaministerinä (2021–2021). Hän on istunut suurkäräjillä vuodesta 2009. Astrup on taustaltaan varakkaasta perheestä, ja hän on yksi Norjan rikkaimmista poliitikoista. Hän on myös innokas Norjan EU-jäsenyyden kannattaja. ==Lähteet== ==Aiheesta muualla== * Nikolai Astrup Norjan suurkäräjien verkkosivuilla Luokka:Norjan ministerit Luokka:Vuonna 1978 syntyneet Luokka:Elävät henkilöt
Harri Hakola

Harri Hakola (s. 1959–1960) on suomalainen järjestöjohtaja ja kehitysyhteistyön asiantuntija. Hakola on työskennellyt vuodesta 2009 lähtien lähetys- ja kehitysyhteistyöjärjestö Fida Internationalin toiminnanjohtajana. Koulutukseltaan Hakola on ekonomi ja teologian ylioppilas. Aikaisemmin Hakola on työskennellyt Keniassa kenttätehtävissä vuosina 1995–2006 ja kehitysyhteistyön johtotehtävissä Fidassa 1995–2006. Ennen Fidaan siirtymistään Hakola työskenteli Interpedian toiminnanjohtajana ja Kirkon Ulkomaanavun kansainvälisen työn hallintopäällikkönä. == Lähteet == Luokka:Suomalaiset järjestöjohtajat Luokka:Syntymävuosi puuttuu Luokka:Elävät henkilöt
Koronaviruspandemia Japanissa

Japanin koronaviruspandemia on osa vuonna 2020 alkanutta maailmanlaajuista koronapandemiaa. Maan ensimmäinen koronatartunta varmistui 16. tammikuussa 2020, kun Kanagawassa asuva kiinalaismies palasi Kiinasta. Ensimmäinen kuolemantapaus varmistettiin 13. helmikuuta 2020 tokiolaisella 80-vuotiaalla naisella. == Rajoitukset ja toimet == Japanin parlamentti hyväksyi 5. maaliskuuta 2020 lain, jonka nojalla pääministerille voidaan myöntää vakavien epidemioiden yhteydessä valtuudet julistaa kansallinen hätätila. Tällä puolestaan saatetaan rajoittaa kansalaisten perusoikeuksia yleisen turvallisuuden nimissä. === Tokion olympialaiset === Maaliskuun 2020 lopulla ilmoitettiin, että kesälle suunnitellut olympialaiset siirretään seuraavalle vuodelle. Huolimatta turvatoimista korona levisi olympiakylässä. Olympialaisten järjestäminen herätti laajalti kritiikkiä Japanissa, kun tartuntamäärät lähtivät nousuun kisojen alettua. Pääministeri Yoshihide Sugan suosio laski huomattavasti, ja hän ilmoitti, ettei pyrkisi jatkokaudelle puolueensa puheenjohtajakisassa, mikä automaattisesti tarkoittaisi myös hänen eroaan pääministerin virastaan. Suga oli ehtinyt toimia virassa vain noin vuoden. == Rokotukset == Rokotukset alkoivat Japanissa hitaammin kuin muissa teollistuneissa maissa; esimerkiksi huhtikuussa 2021, sata päivää ennen olympialaisten alkua, alle prosentti väestöstä oli rokotettu. Marraskuussa rokotettuja oli kuitenkin jo 79,1 prosenttia väestöstä. Japanin toukokuuhun 2021 mennessä hyväksymät rokotteet ovat Pfizer–BioNTechin, AstraZenecan ja Modernan rokotteet. Maassa kehitetään myös omia rokotteita. == Galleria == Tiedosto:COVID-19ワクチン（ファイザー製）の接種を行う菅義偉首相４.jpg|Pääministeri Suga saa koronarokotteen maaliskuussa 2021 Tiedosto:Japanese Ministry of Health, Labour and Welfare "Three Cs".pdf|Englanninkielinen juliste, jossa neuvotaan koronan leviämisen estämiseen Tiedosto:NoMasksLeft2020.jpg|Tyhjä apteekin hylly helmikuussa 2020, kun kasvomaskit myytiin loppuun. == Lähteet == Japani Luokka:Japanin historia
Pentti Järvenranta

Pentti Brynolf Järvenranta (10. maaliskuuta 1929 Kankaanpää – 20. helmikuuta 2018 Helsinki) oli suomalainen rakennusmestari, insinööri, yrittäjä ja yritysjohtaja, joka sai teollisuusneuvoksen arvonimen. Järvenrannan vanhemmat olivat kirvesmies Eemil Järvenranta ja Lahja Ilona Koukku ja puoliso sairaanhoitaja Sirppa Maria Hinkkala. Järvenranta valmistui rakennusmestariksi Porissa 1957 ja toimi valmistuttuaan Turun tie- ja vesirakennuspiirin tilapäisenä rakennusmestarina. Jatkettuaan opiskeluaan vuodesta 1960 hän valmistui rakennusinsinööriksi Tampereen teknillisestä opistosta 1964 ja meni sitten Asuntokeskuskunta Tampereen Hakan teknilliseksi johtajaksi. Sieltä hän siirtyi ammattiaineiden opettajaksi Pohjois-Satakunnan ammattikouluun Kankaanpäähän ja Porin teknilliseen ammattikouluun sekä tuntiopettajaksi Porin teknilliseen oppilaitokseen. Vuonna 1969 Järvenranta perusti Elementtityö- yhtiön ja ryhtyi sen toimitusjohtajaksi. Yrityksestä tuli merkittävä asuntorakentaja ensin Satakunnassa ja sitten muuallakin Suomessa ja se rakensi myös jukisia ja liikekiinteistöjä. Pormarkussa sillä oli oma elementtitehdas. Pitkään hyvin menestynyt yritys ajautui lopulta konkurssiin vuonna 1993. Järvenranta siirtyi toimimaan muissa omistamissaan yrityksissä, jotka harjoittivat rakennus- ja kiinteistöalan liiketoimintaa. Teollisuusneuvoksen arvonimen hän sai vuonna 1981, Insinööriliiton kun­nia­jäseneksi hänet kutsuttiin vuonna 1995. ==Lähteet== Luokka:Suomalaiset rakennusmestarit Luokka:Suomalaiset insinöörit Luokka:Suomalaiset opettajat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1929 syntyneet Luokka:Vuonna 2018 kuolleet
Chieri

Chieri () on kunta Italiassa Piemonten alueella sijaitsevassa Torinon metropolikaupungissaChieri Sapere.it Chieri Enciclopedia Treccani Chieri Turismo Torino . Vuoden 2022 alussa kunnassa oli arviolta 35 912 asukasta. ==Lähteet== ==Aiheesta muualla== Luokka:Torinon metropolikaupungin kunnat
Thorvald Aagaard

Hans Thorvald Aagaard (8. kesäkuuta 1877 Rolsted, Fyn – 22. maaliskuuta 1937 Ringe) oli tanskalainen säveltäjä.Thorvald Aagaard Dansk Biografisk Leksikon Aagaard sai opetusta Carl Nielseniltä Kööpenhaminassa vuonna 1898. Ollessaan konservatorio-opiskelijana vuosina 1900–1902 hän sai opetusta viulunsoitossa Valdemar Toftelta, urkujensoitossa Otto Mallingilta ja musiikin teoriassa Jørgen Ditleff Bondesenilta. Aagaard jatkoi asepalveluksen jälkeen kontrapunktin ja sävellyksen opiskelua Nielsenin sekä musiikin historian opiskelua Thomas Laubin johdolla. Vuonna 1905 hän pääsi vaaliseurakunnan (valgmenighed) urkuriksi ja kansankorkeakoulun opettajaksi Ryslingessä. Vuonna 1907 Aagaard perusti Fynske Musikantere -orkesterin, joka piti yli 400 konserttia hänen johtaessaan sitä kuolemaansa saakka. Aagaard työskenteli tanskalaisen laulun ja kirkkolaulun uudistamisen parissa. Hän oli vuonna 1922 saataville tulleen Højskolesangbogenin pääjulkaisija. Kokoelmassa on monia hänen omia laulujaan; lisäksi hänen sävellyksiään ilmestyi monissa hänen itsenäisesti julkaisemissaan kokoelmissa. Aagaard julkaisi vuonna 1933 pedagogisen teoksen Violinskole for Seminarier. Lisäksi hän kirjoitti lukuisia musiikkihistoriallisia artikkeleita Højskolebladet - ja Fyns Tidende -lehtiin. Vuonna 1937 kuollut Aagaard haudattiin Ryslingeen. == Lähteet == Luokka:Tanskalaiset säveltäjät Luokka:Vuonna 1877 syntyneet Luokka:Vuonna 1937 kuolleet
Orbassano

Orbassano () on kunta Italiassa Piemonten alueella sijaitsevassa Torinon metropolikaupungissa.Orbassano Sapere.it Orbassano Enciclopedia Treccani Vuoden 2022 alussa kunnassa oli arviolta 23 165 asukasta. ==Lähteet== ==Aiheesta muualla== Luokka:Torinon metropolikaupungin kunnat
Ke Hua

Ke Hua (, synt. Lin Dechang, ; 19. joulukuuta 1915 Lihu, Guangdong103岁外交家柯华逝世 全程参与香港回归谈判 Ifeng – 1. tammikuuta 2019 Peking) oli kiinalainen diplomaatti.Chinese President Xi Jinping’s former father-in-law, diplomat Ke Hua, dies in Beijing at age 103 South China Morning Post Ke liittyi Kiinan ulkoministeriön palvelukseen vuonna 1954 ja sai nimityksen maansa suurlähettilääksi Guineaan 1960. 1970-luvun puolessavälissä hän työskenteli ulkoministeriön Aasian-asioiden jaoksen pääjohtajana. Vuonna 1978 hänet nimitettiin suurlähettilääksi Isoon-Britanniaan. Heinäkuussa 1982 Ke keskusteli Margaret Thatcherin kanssa Hongkongin tulevaisuudesta, ja kaksi kuukautta myöhemmin hän oli läsnä historiallisessa tapaamisessa Thatcherin ja Deng Xiaopingin välillä Pekingissä. Ke palasi Isosta-Britanniasta Kiinaan vuonna 1983 ja pääsi valtioneuvoston Hongkongin ja Macaon asioiden toimiston konsultantiksi. Vuonna 1988 hänestä tuli Kiinan kansan neuvoa-antavan poliittisen konferenssin pysyvän komitean jäsen. Ken nuorin tytär Ke Lingling oli Xi Jinpingin ensimmäinen vaimo; kolmivuotinen avioliitto päättyi vuonna 1982. Ke kuoli 103-vuotiaana Pekingissä. == Lähteet == Luokka:Kiinalaiset diplomaatit Luokka:Suurlähettiläät Luokka:Vuonna 1915 syntyneet Luokka:Vuonna 2019 kuolleet Luokka:Yli satavuotiaiksi eläneet kiinalaiset
Käsipallon miesten maailmanmestaruuskilpailut 2021

Käsipallon miesten maailmanmestaruuskilpailut 2021 pelattiin Egyptissä 13.–31. tammikuuta. Mukana oli 32 joukkuetta. Mitaliottelut pelattiin Kairossa. Muut kisapaikat olivat Egyptin uusi pääkaupunki, Aleksandria ja Giza. Joukkueet pelasivat kahdeksassa neljän joukkueen alkulohkossa, joista jokaisen lohkon kolme parasta pääsivät toiselle kierrokselle ja heikoin jatkoi Presidents Cupissa pelaamista MM-kisojen sijoista 25–32. Toisella kierroksella pelattiin neljässä kuuden joukkueen lohkossa, joista kustakin kaksi parasta pääsivät puolivälieriin. Puolivälierien voittajat etenivät välieriin. Välierien voittajat ratkaisivat mestaruuden loppuottelussa ja hävinneet pelasivat pronssiottelussa. Mestaruuden voitti toisen peräkkäisen kerran Tanska, hopeaa saavutti loppuottelun maalein 26–24 hävinnyt Ruotsi ja pronssille sijoittui Espanja, joka voitti pronssiottelussa Ranskan maalein 35–29. Turnauksen arvokkaimmaksi pelaajaksi valittiin Tanskan Mikkel Hansen. Tähdistökentälliseen valittiin Hansenin lisäksi tanskalainen Mathias Gidsel, ruotsalaiset Andreas Palicka (maalivahti), Jim Gottfridsson ja Hampus Wanne, espanjalainen Ferran Solé Sala sekä ranskalainen Ludovic Fabregas. == Loppusijoitukset == Sijoitus Maa 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. == Lähteet == Luokka:Vuoden 2021 urheilu Miesten maailmanmestaruuskilpailut 2021 Luokka:Egyptin urheilu Luokka:Kairon urheilu Luokka:Aleksandria Luokka:Giza
Taistelutahto (Verikalvan albumi)

Taisteluytahto on folk metal -yhtye Verikalvan debyyttialbumi, joka julkaistiin 16. helmikuuta 2018 levymerkillä Inverse Records. == Kappaleet == # # # # # # # # # # == Arvostelut == * Desibeli.net: Verikalpa -Taistelutahto Viitattu 15.1.2022. * Imperiumi: 8+/10Levyarvostelu: Verikalpa - Taistelutahto Viitattu 15.1.2022. * Kaaoszine: 8½/10Röllimetallia Oulusta: Arviossa Verikalpa -Taistelutahto Viitattu 15.1.2022. * V2.fi: Verikalpa: Taistelutahto Viitattu 15.1.2022. == Lähteet == == Aiheesta muualla == * * Luokka:Vuoden 2018 esikoisalbumit Luokka:Verikalvan albumit
Tuoppitanssi

Tuoppitanssi on folk metal -yhtye Verikalvan toinen studioalbumi, joka julkaistiin 21. helmikuuta 2020 levymerkillä Scarlet Records. == Kappaleet == # # # # # # # # # # # == Arvostelut == * Kaaoszine: 5½/10Verikalpa tarjoaa kierroksen railakasta metalli-iloittelua kakkosalbumillaan ”Tuoppitanssi” Viitattu 15.1.2022. == Lähteet == == Aiheesta muualla == * * Luokka:Vuoden 2020 albumit Luokka:Verikalvan albumit
Käsipallon naisten maailmanmestaruuskilpailut 2021

Käsipallon naisten maailmanmestaruuskilpailut 2021 pelattiin Espanjassa 1.–19. joulukuuta. Mukana oli 32 joukkuetta. Mitaliottelut pelattiin Granollersissa. Muut kisapaikat olivat Castellón de la Plana, Torrevieja ja Llíria. Mestaruuden voitti neljännen kerran Norja, hopeaa saavutti loppuottelun maalein 29–22 hävinnyt Ranska ja pronssille sijoittui Tanska, joka voitti pronssiottelussa Espanjan maalein 35–28. Turnauksen arvokkaimmaksi pelaajaksi valittiin Norjan Kari Brattset Dale. Tähdistökentälliseen valittiin norjalaiset Henny Reistad ja Nora Mørk, ranskalaiset Coralie Lassource, Grâce Zaadi Deuna ja Pauletta Foppa, tanskalainen maalivahti Sandra Toft sekä espanjalainen Carmen Dolores Martín Berenguer. Turnauksen paras maalintekijä oli 71 maalia tehnyt Ruotsin Nathalie Hagman. == Loppusijoitukset == Sijoitus Maa 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. == Lähteet == Luokka:Vuoden 2021 urheilu Naisten maailmanmestaruuskilpailut 2021 Naisten maailmanmestaruuskilpailut 2021
Ismo Loivamaa

Ismo Loivamaa (s. 1963) on suomalainen toimittaja, kriitikko ja tietokirjailija. Vuonna 1998 Loivamaa sai Pääskynen-palkinnon. Hän sai Rakkaudesta kirjaan -palkinnon vuonna 2006 tunnustuksena asiantuntemuksesta, monipuolisuudesta sekä lasten- ja nuortenkirjallisuuden eteen tehdystä työstä. Vuonna 2011 Loivamaalle myönnettiin myös Lastensuojelun Keskusliiton Lukutikku-palkinto. Hän sai vuonna 2017 Suomen Kirjailijaliiton Kirjailija kiittää -tunnustuksen suomalaisen kirjallisuuden ja lukemisharrastuksen edistämisestä. Loivamaa on pitkäaikainen Lapsen Maailma -lehden avustaja. Lasten- ja nuortenkirjallisuuden lisäksi hän on kirjoittanut myös teatterista ja iskelmämusiikista. ==Julkaisuja== * * * * * * * * * * * * * * * * * * * * * * * * * * * ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Suomalaiset kirjallisuuskriitikot Luokka:Vuonna 1963 syntyneet Luokka:Elävät henkilöt
The Zealot Gene

The Zealot Gene on Jethro Tullin studioalbumi, joka julkaistiin 28. tammikuuta 2022. Albumilta on julkaistu singlet ”Sad City Sisters”, ”Shoshana Sleeping” sekä ”The Zealot Gene”. Kappaleeseen ”Sad City Sisters” on tehty Sam Cheginin ohjaama musiikkivideo. == Kappaleet == # # # # # # # # # # # # == Arvostelut == * Keskisuomalainen: Vielä nousee Ian Andersonin jalka – Pitkän tauon jälkeen ilmestynyt Jethro Tull -albumi soi tutuissa sfääreissä Viitattu 4.6.2022. * Soundi: Arvio: Sävellykset ovat yhdentekeviä ja bändi soittaa rautakangen svengillä – Jethro Tullin uutuus on aneeminen esitys Viitattu 30.1.2022. == Lähteet == Luokka:Jethro Tullin albumit Luokka:Vuoden 2022 albumit
Milano – San Remo 2021

Milano – San Remo 2021 oli järjestyksessään 112. maantiepyöräilyn Milano – San Remo -kilpailu. Se käytiin 299 kilometrin reitillä Milanosta San Remoon 20. maaliskuuta 2021. Kilpailu kuului UCI World Touriin. Jasper Stuyven voitti kilpailun. Hän karkasi kärkiryhmästä viimeisen kahden kilometrin aikana, Søren Kragh Andersen tavoitti hänet, mutta Stuyven teki lopullisen ratkaisun viimeisen sadan metrin aikana, ja ehti maaliviivalle juuri ennen Caleb Ewania ja Wout van Aertia., Cyclingnews == Osallistuneet joukkueet == Lähde: Pro Cycling Stats == Lähteet == Luokka:Milano–San Remo Luokka:Pyöräilykausi 2021
Asger Hamerik

Asger Hamerik (vuoteen 1864 Hammerich; 8. huhtikuuta 1843 Frederiksberg – 13. heinäkuuta 1923 Frederiksberg) oli tanskalainen säveltäjä ja kapellimestari.Asger Hamerik Dansk Biografisk Leksikon == Elämä ja ura == Hamerik suunnitteli teologisia opintoja, mutta luopui suunnitelmastaan musiikin opiskelun hyväksi. Vuosina 1859–1862 hän opiskeli musiikin teoriaa Gottfred Matthison-Hansenin, pianonsoittoa Ernst Haberbierin sekä sävellystä Niels W. Gaden ja J. P. E. Hartmannin johdolla. Tämän jälkeen Hamerik lähti Berliiniin, jossa sai musiikin teorian opetusta Richard Wüerstiltä sekä pianonsoiton ja orkesterinjohdon opetusta Hans von Bülowilta. 1860-luvulla hän vietti aikaansa myös Pariisissa, jossa hänen kehitykseensä vaikutti merkittävästi Hector Berlioz. Berlioz'n kuoltua vuonna 1869 Hamerik suuntasi Italiaan. Hamerikin ooppera La Vendetta (op. 20) esitettiin Milanossa 23. joulukuuta 1870. Hänen muihin teoksiinsa samoilta ajoilta kuuluu Jødiske Trilogi ("Juutalainen trilogia", op. 19). Elokuussa 1871 Hamerik lähti Yhdysvaltoihin saatuaan tarjouksen pääsystä baltimorelaisen Peabody Instituten johtoon. Hän työskenteli virassaan 27 vuotta. Hamerik oli Yhdysvalloissa arvostettu kapellimestariAsger Hamerik Naxos, ja häneltä esitettiin siellä sellaisia teoksia kuin Nordiske Suiter ("Pohjoismaiset sarjat", opukset 22–26, 1872–1878) ja Requiem (op. 34, 1895). Useat Hamerikin seitsemästä sinfoniasta ovat Peabody Instituten orkesterille sävellettyjä.Asger Hamerik Dacapo Records Hamerik lähti Yhdysvalloista keväällä 1898 ja asettui Frederiksbergiin toukokuussa 1900 johdettuaan ensin konsertteja Berliinissä, Wienissä, Münchenissä, Dresdenissä, Pariisissa ja Milanossa. Hänen myöhäistä sävellystuotantoaan edustavat urkupreludit ja laulut sekä Folkevise med Variationer (op. 41; sävelletty 1912, esitetty 1913). Seitsemäs sinfonia, nro 7, on kuorosinfonia, joka valmistui useiden revisioiden päätteeksi vuonna 1906. Hamerikin orkestroinnissa havainnollistuu Berlioz'n vaikutus. Oopperoita Hamerik sävelsi uransa aikana neljä. Hänen tuotantoonsa kuuluu myös eleganttia kamarimusiikkia. Hamerik on haudattu Kööpenhaminan Vestre-hautausmaalle. == Perhe == Hamerikin vanhemmat olivat professori Frederik Hammerich ja Julie Augusta Scheuermann. Hänen veljensä oli musiikkihistorioitsija Angul Hammerich. Hamerikin vaimo oli Margaret Elizabeth Williams, jonka kanssa hän oli avioitunut 5. kesäkuuta 1894 Jersey Cityssä, New Jerseyssä. Säveltäjä Ebbe Hamerik oli Asger Hamerikin poika. == Lähteet == == Aiheesta muualla == * IMSLP: nuotteja Luokka:Tanskalaiset säveltäjät Luokka:Tanskalaiset kapellimestarit Luokka:Tanskalaiset oopperasäveltäjät Luokka:Vuonna 1843 syntyneet Luokka:Vuonna 1923 kuolleet
Eyes of Oblivion

Eyes of Oblivion on ruotsalaisen The Hellacopters -yhtyeen studioalbumi, joka julkaistiin 1. huhtikuuta 2022. Albumi on yhtyeen ensimmäinen 14 vuoden levytystauon jälkeen, edellisen studioalbumin Head Off ilmestyttyä vuonna 2008. Albumilta on julkaistu singlet Reap a Hurricane, Eyes Of Oblivion sekä So Sorry I Could Die. == Kappaleet == # # # # # # # # # # == Kokoonpano == * Robert Erickson – rummut * Dregen – kitara * Anders Lindström – Koskettimet * Nicke Andersson – kitara & laulu * Dolf de Borst – basso == Arvostelut == * Helsingin Sanomat: Hellacoptersin paluulevy on kuin nousu­humalassa oleva baarikaveri, joka kertoo saman tarinan kymmenennettä kertaa Viitattu 29.3.2022. * Imperiumi: 7½/10The Hellacopters - Eyes Of Oblivion Viitattu 29.3.2022. * Kaaoszine: ”Eyes Of Oblivion” antaa autenttisen käsityksen nykypäivän The Hellacoptersista – arviossa yhtyeen tuleva albumi Viitattu 29.3.2022. * Soundi: Levyarvio: Hellacopters ei yllä uutuudellaan nuoruutensa vauhtiin, mutta levy on faneille varmaa kamaa Viitattu 4.4.2022. == Lähteet == Luokka:Ruotsalaiset rockalbumit Luokka:Vuoden 2022 albumit
Radhe

Radhe on vuoden 2021 intialainen hindinkielinen toimintaelokuva, jonka on ohjannut Prabhu Deva ja tuottanut Salman Khan, Sohail Khan, Atul Agnihotri ja Zee Studios. Elokuvan ydinjuoni perustuu vuoden 2017 korealaiseen elokuvaan The Outlaws. Elokuvan pääosia näyttelevät Salman Khan, Disha Patani, Randeep Hooda ja Jackie Shroff. Radhen piti alun perin saada ensi-iltansa teattereissa 22. toukokuuta 2020, mutta sitä lykättiin määräämättömäksi ajaksi COVID-19-pandemian vuoksi. Elokuva sai ensi-iltansa lopulta 13. toukokuuta 2021, samaan aikaan Id al-Fitrin kanssa, ZEE5:n tilausvideopalvelu Zee Plexissä Intiassa, ja se julkaistiin myös teattereissa ulkomailla. Radhe sai erittäin kielteisiä arvosteluja kriitikoilta ja yleisöltä, saaden kritiikkiä sen tarinasta, käsikirjoituksesta, ohjauksesta, epäomaperäisyydestä, roolisuorituksista, toksisesta maskuliinisuudesta ja poliisiväkivallan levittämisestä. Julkaisut, kuten The Indian Express, listasivat Radhen yhdeksi vuoden 2021 huonoimmista Bollywood-elokuvista. == Näyttelijät == == Soundtrack == == Arviot == *The Times of India: *Bollywood Hungama: *Deccan Chronicle: *NDTV: *The Guardian: *Koimoi: *Pinkvilla: *The New Indian Express: *Rediff: *Sify: *The Quint: *Firstpost: == Lähteet == == Aiheesta muualla == * Luokka:Vuoden 2021 intialaiset elokuvat Luokka:Intialaiset toimintaelokuvat Luokka:Intialaiset rikoselokuvat Luokka:Intialaiset jännityselokuvat Luokka:Hindinkieliset elokuvat
Paolo Giordano

Paolo Giordano (s. 1982 Torino) on italialainen kirjailija. Giordanon esikoisromaani La solitudine dei numeri primi (suom. Alkulukujen yksinäisyys) ilmestyi vuonna 2008 ja sai Strega-palkinnon. Teos on käännetty noin 30 kielelle ja siitä tehty samanniminen elokuva sai ensi-iltansa 2010. Giordano on koulutukseltaan teoreettisen fysiikan tohtori. Hän väitteli hiukkasfysiikasta Torinon yliopistossa 2010. Giordano asuu Roomassa. ==Suomennetut teokset== * * * * * ==Lähteet== Luokka:Italialaiset kirjailijat Luokka:Vuonna 1982 syntyneet Luokka:Elävät henkilöt
Vesijärvenkadun huoltoasema

Vesijärvenkadun huoltoasema on Runar Eklundin suunnittelema, vuonna 1931 valmistunut, Lahdessa sijaitseva rakennus. Valmistuessaan kyseessä oli toinen bensiiniasema Lahdessa, ja sen rakennutti Nobel Standard Oy. Rakennus edustaa arkkitehtuuriltaan modernia funktionalismia. Bensiinin myynti päättyi asemalla vuonna 1978. Sen jälkeen rakennuksessa oli Sairaankuljetus Ahonen Oy:n päivystysasema ja ambulansseja. Rakennuksen omistaja Lahden kaupunki vuokrasi sen 10 vuoden sopimuksella Riku Motorille, jonka moottoripyöräliike avautui tiloissa vuonna 1995. Sopimuskauden jälkeen yritys osti rakennuksen kaupungilta. Tiloissa on myöhemmin toiminut myös designpääkaupunkivuoden muotohuoltamo ja ravintoloita. Rakennus suojeltiin vuonna 1984. == Lähteet == Luokka:Lahden rakennukset ja rakennelmat Luokka:Keski-Lahti
Jag är inte rädd för mörkret

Jag är inte rädd för mörkret on ruotsalaisen alternative rock -yhtye Kentin kymmenes studioalbumi. Se julkaistiin 25. huhtikuuta 2012. == Kappaleet == # # # # # # # # # # == Arvostelut == * Soundi: KENT: Jag är inte rädd för mörkret Viitattu 15.1.2022. == Lähteet == Luokka:Vuoden 2012 albumit Luokka:Kentin albumit
Tigerdrottningen

Tigerdrottningen on ruotsalaisen alternative rock -yhtye Kentin yhdestoista studioalbumi. Se julkaistiin 30. huhtikuuta 2014. == Kappaleet == # # # # # # # # # # # == Kokoonpano == * Markus Mustonen – rummut, lyömäsoittimet, laulu, kosketinsoittimet, piano * Martin Sköld – bassokitara, kosketinsoittimet, ohjelmointi * Joakim Berg – laulu, kosketinsoittimet, piano,ohjelmointi, kitara * Sami Sirviö – kitara, kosketinsoittimet, ohjelmointi == Arvostelut == * Soundi: KENT: Tigerdrottningen Viitattu 15.1.2022. == Lähteet == Luokka:Vuoden 2014 albumit Luokka:Kentin albumit
Då som nu för alltid

Då som nu för alltid on ruotsalaisen alternative rock -yhtye Kentin kahdestoista studioalbumi. Se julkaistiin 20. toukokuuta 2016. == Kappaleet == # # # # # # # # # # # == Arvostelut == * Desibeli.net: Kent: Då som nu för alltid Viitattu 15.1.2022. * Helsingin Sanomat: Kent jättää järkevät jäähyväiset Viitattu 15.1.2022. * Soundi: KENT: Då som nu för alltid Viitattu 15.1.2022. == Lähteet == Luokka:Vuoden 2016 albumit Luokka:Kentin albumit
Harlekiinimullo

Harlekiinimullo (Parupeneus barberinoides) on mullojen (Mullidae) heimoon kuuluva merivesissä elävä kalalaji. == Koko ja ulkonäkö == Harlekiinimullo kasvaa yleensä noin 20 senttimetrin mittaiseksi ja korkeintaan 30 senttimetrin mittaiseksi. Lajilla on selkäevässään kahdeksan piikkiruotoa ja yhdeksän pehmeää ruotoa. Peräevässään sillä on yksi piikkiruoto ja seitsemän pehmeää ruotoa. Rintaevissään sillä on 15–16 ruotoa. Harlekiinimullon pää ja ruumiin etuosa ovat väriltään punertavan mustia. Ruumiin takaosa on valkoinen ja keltainen. Takimmaisen selkäevän takaosan alapuolella on melkein silmän kokoinen musta täplä. Lajilla on kaksi lähes yhdensuuntaista valkoista juovaa, joista ylempi kulkee silmän yläpuolelta selkää pitkin ja alempi suun tienoilta rintaevän yläpuolelle. Pyrstö on vaaleankeltainen, ja sen kannassa on usein pieni punainen täplä. Viiksisäikeet ovat punaiset. == Levinneisyys ja elinympäristö == Harlekiinimulloa tavataan läntiseltä Tyyneltämereltä, missä sen levinneisyys ulottuu idässä Mikronesiaan ja Samoaan. Lajin elinympäristöä ovat koralliriuttojen lähistöt lahdissa tai laguuneissa. Harlekiinimullo käyttää ravinnokseen pääasiassa matoja, nilviäisiä, äyriäisiä, käärmetähtiä ja merisiilejä. Täysikasvuiset yksilöt elävät yleensä yksin, mutta nuorena laji muodostaa usein parvia. Kansainvälinen luonnonsuojeluliitto IUCN on luokitellut harlekiinimullon elinvoimaiseksi lajiksi. == Lähteet == Luokka:Mullot
Äänekosken taidemuseo

Äänekosken taidemuseo on lokakuussa 2005 toimintansa Hammarénin talona tunnetussa rakennuksessa Äänekosken Klubinmäellä aloittanut taidemuseo.Äänekosken taidemuseo Äänekoski Rakennuksen arkkitehti oli Bruno Granholm.Äänekosken taidemuseo Museot.fi Nykyinen museorakennus valmistui vuonna 1900 ja oli alun perin käytössä Äänekosken tehtaiden ensimmäisen isännöitsijän asuintalona. Sittemmin taloa asuttivat useammat tehtaan insinöörien perheet, ja 1940–1970-luvuilla rakennusta käytettiin tehtaiden klubina. Myöhemmin siinä sijaitsi Osuuskunta Metsäliiton piirikonttori. Äänekosken taidemuseon hallinnoima on Toivo Parantaisen taidemuseosäätiön omistama 765 teoksen kokoelma. Toivo Parantainen (1921–1994) oli äänekoskelainen opettaja, mesenaatti ja keräilijä.Rakkaudesta taiteeseen – Toivo Parantainen oli mesenaatti ja keräilijä Äänekosken Kaupunkisanomat == Lähteet == Taidemuseo Luokka:Suomen taidemuseot Luokka:Bruno Granholmin suunnittelemat rakennukset
Levine

Levine on muun muassa seuraavien henkilöiden sukunimi: * Adam Levine (s. 1979), yhdysvaltalainen muusikko, laulaja-lauluntekijä, tuottaja ja näyttelijä * Ian Levine (s. 1953), englantilainen lauluntekijä, musiikkituottaja ja DJ * Jack Levine (1915–2010), yhdysvaltalainen taidemaalari * James Levine (1943–2021), yhdysvaltalainen kapellimestari ja pianisti * Jesse Levine (s. 1987), kanadalainen tennispelaaja * Ken Levine (s. 1966), yhdysvaltalainen videopelisuunnittelija ja -tuottaja * Nigel Levine (s. 1989), brittiläinen pikajuoksija * Rachel Levine (s. 1957), yhdysvaltalainen pediatri ja professori, Yhdysvaltain apulaisterveysministeri
Elżbieta Żebrowska

Elżbieta Żebrowska (o.s. Bednarek, 27. maaliskuuta 1945 Varsova – 23. joulukuuta 2021 Varsova) oli puolalainen pika- ja pika-aitajuoksija. Żebrowska voitti tyttönimellään Bednarek Puolan pikaviestijoukkueessa Euroopan mestaruuden Budapestissä 1966. Hän voitti samoissa kisoissa myös pronssia 80 metrin aitajuoksussa. Vuonna 1968 Żebrowska osallistui Méxicon kesäolympialaisiin, missä hän sijoittui 80 metrin aitajuoksussa loppukilpailun seitsemänneksi uransa ennätysajalla 10,66 sekuntia.http://trackfield.brinkster.net/Profile.asp?ID=168&Gender;=W Żebrowska kuoli Varsovassa 76-vuotiaana 23. joulukuuta 2021.Olympediahttps://www.pzla.pl/aktualnosci/12535-nie-zyje-elzbieta-ebrowska == Lähteet == * === Viitteet === == Aiheesta muualla == * Luokka:Puolalaiset pikajuoksijat Luokka:Puolalaiset pika-aitajuoksijat Luokka:Vuonna 1945 syntyneet Luokka:Vuonna 2021 kuolleet
Ancy-le-Franc

Ancy-le-Franc on kunta Ranskassa Yonnen departementissa Bourgogne-Franche- Comtén alueella. Se sijaitsee Armançonjoen varrella, noin 42 kilometriä Avallonin kaupungista koilliseen. Kunnan nähtävyys on italialaistyylinen renessanssipalatsi Château d’Ancy-le-Franc. Palatsin suunnitteli Ranskan kuningas Frans I:n italialainen arkkitehti Sebastiano Serlio. Palatsissa on poikkeuksellinen kokoelma 1500- ja 1600-luvukujen seinämaalauksia. Palatsi on avoinna yleisölle, samoin kun sen 50 hehtaarin puisto. Puistossa on vesiaiheiden lisäksi orangeria sekä ranskalainen- ja englantilainen puutarha. ==Lähteet== ==Aiheesta muualla== Luokka:Yonnen kunnat
Benito Rigoni

Benito Rigoni (11. huhtikuuta 1936 Asiago – 23. joulukuuta 2021 Dueville) oli italialainen rattikelkkailija ja olympiamitalisti. Rigoni voitti nelikoissa olympiapronssia Innsbruckissa 1964. Italian mestaruuden hän voitti nelikoissa ja kaksikoissa. Rigoni kuoli 85-vuotiaana 23. joulukuuta 2021.Olympediahttps://www.ilgiornaledivicenza.it/territori/bassano/addio-a- benito-rigoni-asso-del-bob-mondiale-1.9094553 == Lähteet == * === Viitteet === == Aiheesta muualla == * Luokka:Italialaiset rattikelkkailijat Luokka:Italialaiset olympiamitalistit Luokka:Vuonna 1936 syntyneet Luokka:Vuonna 2021 kuolleet
Galanta (piiri)

Galantan piiri () on Slovakian piiri Trnavan alueella. Sen väkiluku oli vuoden 2019 lopussa 94 138. Piirin hallinnollinen keskus on Galantan kaupunki ja suurin kaupunki noin 15 500 asukkaan Sereď. Galantan piirillä on Slovakian sisällä yhteistä rajaa Dunajská Stredan, Hlohovecin, Trnavan, Nitran, Šaľan, Komárnon ja Senecin piirien kanssa. Sen halki virtaavat Váh-, Pieni-Tonava-, Čierna Voda- ja Dudváh-joet. Piirin pinta-alasta noin 80 prosenttia on maatalousmaata. Vuoden 2010 lopussa Galantan piirin asukkaista 51,1 prosenttia oli naisia ja noin 48,9 prosenttia miehiä. Vuoden 2011 lopussa piirin väestöstä 59,6 prosenttia oli slovakkeja ja 34,9 prosenttia unkarilaisia. Alle 14-vuotiaiden osuus väestöstä oli vuoden 2011 lopussa 13,6 prosenttia, 15–64-vuotiaiden 73,4 prosenttia, yli 65-vuotiaiden 12,9 prosenttia ja väestön keski-ikä oli 39,8 vuotta. Alueen talouden ja työllisyyden kannalta tärkein elinkeino on sähkötekninen teollisuus. == Kunnat == Galantan piirin 36 kuntaa. Ne kunnat, jotka ovat myös kaupunkeja ovat luettelossa lihavoituja. * Abrahám * Čierna Voda * Čierny Brod * Dolná Streda * Dolné Saliby * Dolný Chotár * Galanta * Gáň * Horné Saliby * Hoste * Jánovce * Jelka * Kajal * Košúty * Kráľov Brod * Malá Mača * Matúškovo * Mostová * Pata * Pusté Sady * Pusté Úľany * Sereď * Sládkovičovo * Šalgočka * Šintava * Šoporňa * Tomášikovo * Topoľnica * Trstice * Váhovce * Veľká Mača * Veľké Úľany * Veľký Grob * Vinohrady nad Váhom * Vozokany * Zemianske Sady == Lähteet == Luokka:Trnavan alueen piirit
Taivaljärvi

Taivaljärvi voi tarkoittaa seuraavia: *Taivaljärvi, järvi Jaalassa *Taivaljärvi, järvi Orivedellä *Taivaljärvi, järvi Ylöjärvellä *Taivaljärvi, järvi Mänttä-Vilppulassa.
Fosfovolframihappo

Fosfovolframihappo (H3W12PO40) on volframin, fosforin, vedyn ja hapen muodostama epäorgaaninen yhdiste. Yhdistettä käytetään reagenssina orgaanisen kemian synteeseissä ja analyyttisessä kemiassa. ==Ominaisuudet, valmistus ja käyttö== Huoneenlämpötilassa fosfovolframihappo on valkoista, kellertävää, harmahtavaa tai vihertävää kiteistä ainetta. Aineen rakenne koostuu keskisestä PO4-yksiköstä, jota ympäröivät WO6-yksiköt. Rakenteessa on vaihteleva määrä kidevettä, tyypillisesti 20-29\. Fosfovolframihappo liukenee veteen ja liukenee myös poolisiin orgaanisiin liuottimiin kuten etanoliin, asetoniin ja asetonitriiliin. Fosfovolframihappo on voimakas happo.Mohammad N. Noshi: Phosphotungstic Acid Hydrate, e-EROS Encyclopedia of Reagents for Organic Synthesis, John Wiley & Sons, New York, 2013. Teoksen verkkoversio Viitattu 14.1.2022. Fosfovolframihappoa valmistetaan natriumvolframaatin ja fosforihapon tai natriumdivetyfosfaatin reaktiolla. Reaktioseos tehdään happamaksi vetykloridilla Fosfovolframihappoa käytetään voimakkaasti happamana katalyyttinä muun muassa isomeroinneissa, liitettäessä vettä alkeeneihin, Prins-reaktioissa ja hapetuksissa. Mikroskopiassa sitä käytetään kudosvärjäyksissä yhdessä hematoksyliinin kanssa ja tutkittaessa polymeerejä transmissioelektronimikroskopialla ==Lähteet== Luokka:Epäorgaaniset hapot Luokka:Fosforiyhdisteet Luokka:Volframiyhdisteet
Kathleen Partridge

Kathleen Anne Partridge (7. joulukuuta 1963 Sydney – 13. syyskuuta 2021) oli australialainen maahockeymaalivahti ja olympiavoittaja. 312 maaottelua urallaan pelannut Partridge kuului Australian maajoukkueeseen muun muassa Soulin kesäolympialaisissa 1988, missä Australia voitti kultaa, ja Barcelonan kesäolympialaisissa 1992, missä maa sijoittui viidenneksi. Pelaajauransa jälkeen Partridgesta tuli arvostettu maalivahtivalmentaja maajoukkuetasolla. Partridge kuoli syöpään 57-vuotiaana 13. syyskuuta 2021.Olympediahttps://www.olympics.com.au/olympians/kathleen-partridge/ == Lähteet == * === Viitteet === == Aiheesta muualla == * Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1963 syntyneet Luokka:Vuonna 2021 kuolleet
Mikko Kaloinen

Mikael (Mikko) Kaloinen (28. syyskuuta 1885 Renko – 5. huhtikuuta 1949 Tuulos) oli suomalainen yrittäjä ja yritysjohtaja, joka sai teollisuusneuvoksen arvonimen. Kaloisen vanhemmat olivat maanviljelijä Matti Henrik Kaloinen ja Maria Karoliina Mikkola ja puoliso vuodesta 1908 Hilja Matilda Rapoo. Kansakoulun käynyt Kaloinen opiskeli kirjanpitoa yksityisoppilaana ja ryhtyi harjoittamaan jo nuorukaisena puutavara-alan liiketoimintaa. Käytyään kansanopiston hän tuli 1906 Tuuloksen Ylöskartanon virkatalon isännäksi ja hankki sen yhteyteen sahan seuraavana vuonna. Uuden suuremman sahan hän rakennutti 1915 ja osti myös sen kilpailijan. Pidettyään välillä taukoa sahaustoiminnasta Kaloinen jatkoi sitä 1920-luvulla, uudistaen vuosikymmenen lopulla sahansa perusteellisesti. Vuonna 1931 hän myös rakennutti uuden sahan Hauholle ja oli jo sitä ennen perustanut Hämeenlinnaan höyläämön ja laatikkotehtaan. Sahoista tuli Mikko Kaloinen -niminen osakeyhtiö vuonna 1946, jolloin myös Tuulokseen perustettiin sahalaitos. Yritysten toiminnassa olivat mukana myös Kaloisen pojat, joille niiden johtaminen sittemmin siirrettiin. Teollisuusneuvoksen arvon vuonna 1945 saanut Kaloinen hoiti liiketoimiensa ohella myös Tuuloksessa sijainnutta sukutilaansa. ==Lähteet== Luokka:Suomalaiset maanviljelijät Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1885 syntyneet Luokka:Vuonna 1949 kuolleet